《画菜为新城陈大尹衮廷章题》
明代·谢廷柱

生意常时满菜畦，桔槔閒却汉阴机。颇疑董子窥园简，莫笑樊阴学圃非。

素甲层层霜后脆，紫团艳艳雨中肥。淡然风味丹青得，击节康侯世未稀。

作者简介：福建长乐人，字邦用，号双湖。谢士元子。弘治十二年进士，除大理评事，迁湖广按察司佥事，正德十二年致仕。善属文，能诗。有《双湖集》。